[pic] | KOMISIA EURÓPSKYCH SPOLOČENSTIEV | Brusel, 26.11.2007 KOM(2007) 752 v konečnom znení Návrh ROZHODNUTIE RADY, ktorým sa Spojenému kráľovstvu povoľuje, aby naďalej uplatňovalo opatrenie odchyľujúce sa od článku 26 ods. 1 písm. a), článku 168 a článku 169 smernice 2006/112/ES o spoločnom systéme dane z pridanej hodnoty (Iba anglické znenie je autentické) (predložená Komisiou) DÔVODOVÁ SPRÁVA SÚVISLOSTI NÁVRHU | 110 | Dôvody a ciele návrhu Podľa článku 395 ods. 1 smernice 2006/112/ES z 28. novembra 2006 o spoločnom systéme dane z pridanej hodnoty (DPH) môže Rada, ktorá koná jednomyseľne na základe návrhu Komisie, povoliť ktorémukoľvek členskému štátu uplatňovať osobitné opatrenia odchyľujúce sa od ustanovení uvedenej smernice s cieľom zjednodušiť postup pri výbere DPH, alebo zabrániť určitým druhom daňových únikov alebo obchádzaniu daňových povinností. Listom, ktorý generálny sekretariát Komisie zaevidoval 5. februára 2007, Spojené kráľovstvo požiadalo o povolenie naďalej uplatňovať odchyľujúce sa opatrenie, ktoré mu bolo po prvýkrát povolené rozhodnutím Rady 95/252/ES z 29. júna 1995 a neskôr rozhodnutím Rady 98/198/ES z 9. marca 1998 (tak ako boli naposledy zmenené a doplnené). Komisia listom z 15. októbra 2007 informovala o žiadosti Spojeného kráľovstva ostatné členské štáty v súlade s článkom 395 ods. 2 smernice 2006/112/ES. Listom zo 17. októbra 2007 Komisia oznámila Spojenému kráľovstvu, že má všetky informácie potrebné na posúdenie žiadosti. | 120 | Všeobecné súvislosti Vyššie uvedenými rozhodnutiami Rady sa Spojenému kráľovstvu povolilo uplatňovať obmedzenie práva na odpočet DPH na vstupe z nákladov za prenájom alebo leasing osobných vozidiel používaných zdaniteľnými osobami na účely podnikania aj súkromné účely na 50 %, a zároveň nepovažovať súkromné použitie takýchto vozidiel prenajatých alebo obstaraných na leasing zdaniteľnou osobou za poskytovanie služieb za protihodnotu. Na základe tejto odchýlky prenajímateľ alebo nájomca leasingu nemusí viesť podrobné záznamy o kilometroch najazdených na súkromné účely každým vozidlom a zúčtovať DPH z týchto kilometrov. Táto odchýlka sa preto považuje za zjednodušujúce opatrenie. Odchýlka bola niekoľkokrát obnovená a jej platnosť sa končí 31. decembra 2007. Odchýlky sa obvykle udeľujú na obmedzené časové obdobie, aby sa dalo posúdiť, či je osobitné opatrenie primerané a účinné. V tomto smere sa Komisia na základe dostupných informácií domnieva, že 50 % rozdelenie používania vozidiel na účely podnikania a súkromné účely (alebo na akékoľvek neobchodné účely podľa článku 26 ods. 1 písm. a) smernice 2006/112/ES) v súčasnosti naďalej odráža celkový percentuálny podiel používania prenajatých alebo na leasing obstaraných vozidiel zdaniteľnými osobami na účely podnikania a súkromné účely v Spojenom kráľovstve. Právne a vecné okolnosti, ktorými sa odôvodnila pôvodná odchýlka, sú preto stále relevantné. Dňa 29. októbra 2004 však Komisia predložila návrh smernice Rady, ktorý obsahuje zosúladenie kategórií výdavkov, pri ktorých môžu členské štáty uplatňovať výnimky z práva na odpočet dane (tzv. návrh na zjednodušenie DPH (KOM(2004)728, v konečnom znení)). Keďže výdavky v súvislosti s motorovými vozidlami sú súčasťou tohto návrhu, žiadne predĺženie platnosti výnimky by nemalo siahať za dátum prijatia a nadobudnutia účinnosti navrhovanej smernice. Platnosť odchýlky by sa v každom prípade mala obmedziť na obdobie do 31. decembra 2010 aj v prípade, že navrhovaná smernica dovtedy nenadobudne účinnosť, aby bolo možné posúdiť, či 50 % obmedzenie stále oprávnene a prijateľne odzrkadľuje celkový pomer medzi používaním vozidiel na účely podnikania a na súkromné účely. | 130 | Existujúce ustanovenia v oblasti návrhu Rozhodnutie Rady 98/198/ES z 9. marca 1998, ktorým sa Spojenému kráľovstvu povoľuje, aby predĺžilo uplatňovanie opatrenia odchyľujúceho sa od článkov 6 a 17 šiestej smernice Rady (77/388/EHS) o zosúladení právnych predpisov členských štátov týkajúcich sa daní z obratu (Ú. v. ES L 76, 13. 3. 1998, s 31). Rozhodnutie zmenené a doplnené rozhodnutím Rady 99/79/ES z 18. januára 1999 (Ú. v. ES L 27, 2. 2. 1999, s. 22), rozhodnutím Rady 2000/747/ES z 27. 11. 2000 (Ú. v. ES L 302, 1. 12. 2000, s. 63), rozhodnutím Rady 2003/909/ES z 22. 12. 2003 (Ú. v. EÚ L 342, 30. 12. 2003, s. 49) a rozhodnutím Rady 2004/855/ES zo 7. decembra 2004 (Ú. v. EÚ L 369, 16. 12. 2004, s. 61). V článku 176 smernice 2006/112/ES sa ustanovuje, že Rada určuje, pri ktorých výdavkoch nevzniká právo na odpočítanie DPH. Dovtedy si členské štáty môžu zachovať výnimky, ktoré sa uplatňovali k 1. januáru 1979. Preto teda existuje niekoľko ustanovení „status quo“, ktorými sa obmedzuje právo na odpočet DPH v súvislosti s motorovými vozidlami. | 141 | Súlad s ostatnými politikami a cieľmi Únie Neuplatňuje sa. | KONZULTÁCIE SO ZAINTERESOVANÝMI STRANAMI A POSÚDENIE VPLYVU | Konzultácie so zainteresovanými stranami | 219 | Nepodstatné. | Získavanie a využívanie odborných posudkov | 229 | Externý odborné posudok nebol potrebný. | 230 | Posúdenie vplyvu Cieľom návrhu rozhodnutia je predĺžiť uplatňovanie zjednodušujúceho opatrenia, na základe ktorého zdaniteľná osoba nemusí viesť záznamy o kilometroch najazdených na súkromné účely služobnými vozidlami a zúčtovávať DPH z týchto kilometrov, a preto má rozhodnutie potenciálne pozitívny hospodársky vplyv. Vzhľadom na úzky rozsah pôsobnosti odchýlky a na jej dočasné uplatňovanie bude však vplyv opatrenia v každom prípade obmedzený. Opatrenie sa navyše koncepčne radí k návrhu Komisie KOM(2004) 728, v konečnom znení, ktorý obsahuje pravidlá o tom, na ktoré druhy výdavkov sa môžu vzťahovať obmedzenia práva na odpočet DPH. | PRÁVNE ASPEKTY NÁVRHU | 305 | Zhrnutie navrhovaných opatrení Povolenie pre Spojené kráľovstvo pokračovať v uplatňovaní opatrenia odchyľujúceho sa od smernice 2006/112/ES, pokiaľ ide o obmedzenie práva na odpočet DPH na vstupe pri nákladoch za prenájom alebo leasing motorových vozidiel, ktoré sa nepoužívajú výlučne na účely podnikania, na 50 %. Keď je právo na odpočet obmedzené, zdaniteľná osoba je oslobodená od zúčtovania DPH zo súkromného používania vozidla. Platnosť rozhodnutia uplynie: dňom uvedeným v rozhodnutí alebo dňom, kedy nadobudnú účinnosť pravidlá Spoločenstva, ktorými sa upravujú obmedzenia práva na odpočet DPH v tejto oblasti, podľa toho, ktorý z nich nastane skôr. | 310 | Právny základ Článok 395 smernice o DPH 2006/112/ES z 28. novembra 2006 o spoločnom systéme dane z pridanej hodnoty. | 329 | Zásada subsidiarity V súlade s článkom 395 smernice o DPH musí navrhované opatrenie, ktorým sa členskému štátu povoľuje odchýliť sa od ustanovení danej smernice, prijať Rada na návrh Komisie. Navrhované opatrenie sa teda môže prijať iba na úrovni Spoločenstva. | Zásada proporcionality Návrh je v súlade so zásadou proporcionality z tohto dôvodu (týchto dôvodov). | 331 | Toto rozhodnutie sa týka povolenia udeleného členskému štátu na základe jeho vlastnej žiadosti a neustanovuje sa ním žiadna povinnosť. | 332 | Vzhľadom na veľmi obmedzený rozsah pôsobnosti odchýlky je osobitné opatrenie úmerné sledovanému cieľu. | Výber nástrojov | 341 | Navrhované nástroje: iné. | 342 | Iné nástroje by neboli vhodné z tohto dôvodu (týchto dôvodov). Podľa článku 395 smernice o DPH sa odchýlka od spoločných pravidiel o DPH môže udeliť iba na základe povolenia Rady, ktorá koná jednomyseľne na návrh Komisie. Rozhodnutie Rady je najvhodnejším nástrojom, pretože môže byť určené jednotlivým členským štátom. | VPLYV NA ROZPOčET | 409 | Návrh nemá žiadny vplyv na rozpočet Spoločenstva. | DODATOčNÉ INFORMÁCIE | Preskúmanie/revízia/doložka o platnosti | 533 | Návrh zahŕňa doložku o platnosti. | 1. Návrh ROZHODNUTIE RADY, ktorým sa Spojenému kráľovstvu povoľuje, aby naďalej uplatňovalo opatrenie odchyľujúce sa od článku 26 ods. 1 písm. a), článku 168 a článku 169 smernice 2006/112/ES o spoločnom systéme dane z pridanej hodnoty RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty[1] (DPH), a najmä na jej článok 395 ods. 1, so zreteľom na návrh Komisie[2], keďže: (1) Rada rozhodnutím Rady 95/252/ES[3] a následne rozhodnutím Rady 98/198/ES[4] povolila Spojenému kráľovstvu obmedziť na 50 % právo zdaniteľnej osoby, ktorá si prenajíma alebo obstaráva na leasing vozidlo, aby odpočítala DPH na vstupe z nákladov za prenájom alebo leasing osobného vozidla, ak sa nepoužíva výlučne na účely podnikania. Spojenému kráľovstvu sa zároveň povolilo nepovažovať súkromné použitie vozidla, ktoré si zdaniteľná osoba prenajíma alebo obstaráva na leasing na účely podnikania, za poskytovanie služieb za protihodnotu. Na základe tohto zjednodušujúceho opatrenia nemusí prenajímateľ alebo nájomca leasingu viesť záznamy o kilometroch najazdených na súkromné účely služobnými vozidlami a zúčtovávať daň zo skutočne najazdených kilometrov každého vozidla. (2) Listom, ktorý generálny sekretariát Komisie zaevidoval 5. februára 2007, Spojené kráľovstvo požiadalo o predĺženie platnosti príslušnej odchýlky, ktorá sa končí 31. decembra 2007. (3) Komisia listom z 15. októbra 2007 informovala ostatné členské štáty o žiadosti Spojeného kráľovstva v súlade s článkom 395 ods. 2 smernice 2006/112/ES. Listom zo 17. októbra 2007 Komisia oznámila Spojenému kráľovstvu, že má všetky informácie potrebné na posúdenie žiadosti. (4) Právne a vecné okolnosti, ktorými sa odôvodnilo udelenie povolenia na uplatňovanie odchýlky, sa nezmenili a sú naďalej relevantné. (5) Komisia dňa 29. októbra 2004 predložila návrh smernice Rady, ktorým sa mení a dopĺňa smernica 77/388/EHS, v súčasnosti smernica 2006/112/ES, ktorý obsahuje zosúladenie kategórií výdavkov, pri ktorých sa môžu uplatňovať výnimky z práva na odpočet dane[5]. Podľa tohto návrhu sa výnimky z práva na odpočet dane môžu vzťahovať na cestné motorové vozidlá. Je preto vhodné predĺžiť platnosť povolenia dovtedy, kým príslušná smernica nenadobudne účinnosť. Platnosť povolenia sa v každom prípade skončí najneskôr 31. decembra 2010, ak aj príslušná smernica dovtedy nenadobudne účinnosť, aby bolo možné posúdiť potrebnosť tohto rozhodnutia vzhľadom na celkový percentuálny podiel obchodného a súkromného využívania vozidiel. (6) Predĺženie platnosti odchýlky nebude mať nepriaznivý vplyv na vlastné zdroje Európskych spoločenstiev pochádzajúce z DPH. PRIJALA TOTO ROZHODNUTIE: Článok 1 Odchylne od článkov 168 a 169 smernice Rady 2006/112/ES sa Spojenému kráľovstvu povoľuje obmedziť na 50 % právo prenajímateľa alebo nájomcu leasingu vozidla, aby odpočítal DPH z nákladov za prenájom alebo leasing vozidla, ak sa vozidlo nepoužíva výlučne na účely jeho podnikania. Článok 2 Odchylne od článku 26 ods. 1 písm. a) smernice Rady 2006/112/ES sa Spojenému kráľovstvu povoľuje nepovažovať súkromné použitie vozidla určeného na účely podnikania, ktoré si zdaniteľná osoba prenajíma alebo obstaráva na leasing, za poskytovanie služieb za protihodnotu. Článok 3 Platnosť tohto povolenia sa končí dňom nadobudnutia účinnosti pravidiel Spoločenstva, ktorými sa určuje, aké výdavky súvisiace s motorovými cestnými vozidlami nemajú byť oprávnené na úplný odpočet DPH, avšak najneskôr 31. decembra 2010. Článok 4 T oto rozhodnutie je určené Spojenému kráľovstvu Veľkej Británie a Severného Írska. V Bruseli Za Radu predseda [1] Ú. v. EÚ L 347, 11.12.2006, s. 1. Smernica zmenená a doplnená smernicou 2006/138/ES (Ú. v. EÚ L 384, 29.12.2006, s. 92). [2] Ú. v. EÚ C, , s. [3] Ú. v. ES L 159, 11.7.1995, s. 19. [4] Ú. v. ES L 76, 13.3.1998, s. 31. Rozhodnutie naposledy zmenené a doplnené rozhodnutím 2004/855/ES (Ú. v. EÚ L 369, 16.12.2004, s. 61). [5] KOM(2004) 728, v konečnom znení.